3. ΑΝΑΓΚ. ΝΟΜΟΣ υπ΄ αριθ. 1667 της 27/27 Ιαν. 1951 (ΦΕΚ Α΄ 30) Περί λαϊκής κατοικίας Εκυρώθη υπό του Νόμ. 2063/52 ΄Αρθρ.1.-10.(Περιελήφθησαν εις τας άρθρ. 1-10 του κατωτ. Β.Δ. 775/1964 περί κωδικοπ. διατάξεων περί Λαϊκής κατοικίας). Χρηματοδότησις λαϊκής κατοικίας ησφαλισμένων και συνταξιούχων Οργανισμών Κοινων.  Ασφαλίσεως. ΄Αρθρ.11.-1.Μέρος των αποθεματικών κεφαλαίων των Οργανισμών Κοινων. Ασφαλίσεως επενδύεται υποχρεωτικώς εις προγράμματα λαϊκής κατοικίας δια την στέγασιν των κακώς εστεγασμένων ησφαλισμένων ή συνταξιούχων αυτών κατά τας διατάξεις του παρόντος. «Τα κεφάλαια ταύτα διατίθενται ειδικώτερον παρ΄ εκάστου Ταμείου εις δάνεια εις Οικοδομικούς Συνεταιρισμούς δια τα μέλη αυτών, αποτελουμένους από ησφαλισμένους, συνταξιούχους και το προσωπικόν των Ταμείων τούτων και συγκροτουμένους κατά τας διατάξεις του παρόντος. Οι Συνεταιρισμοί ούτοι δύνανται να τυγχάνωσιν και συμπληρωματικής στεγαστικής βοηθείας εκ Κρατικών πόρων ή άλλης κατά τας διατάξεις του παρόντος προβλεπομένης ενισχύσεως και παραχωρήσεως. Η επίβλεψις των οικοδομικών εργασιών των ως άνω Συνεταιρισμών γίνεται παρά των Υπηρεσιών του Υπουργείου Κοινωνικής Πρόνοιας αι σχετικαί εκθέσεις των οποίων υποβάλλονται υποχρεωτικώς και εις το Υπουργείον Εργασίας». Τα εντός « »δεύτερον εδάφιον ετροποποιήθη ως άνω δια της παρ. 26 του άρθρου δευτέρου του Νόμ. 2063/52. «Δια κοινών αποφάσεων του αρμοδίου επί του Οργανισμού Υπουργού των Υπουργών Εργασίας και Κοινωνικής Προνοίας, μετά σύμφωνον γνώμην της Επιτροπής του άρθρ. 17 ορίζεται το ποσοστόν των κεφαλαίων το οποίον έκαστος ασφαλιστικός Οργανισμός εκ των υπαγομένων εις το Υπουργείον Εργασίας και λοιπά Υπουργεία οφείλει να διαθέση δια στεγαστικούς κατά τον παρόντα Νόμον σκοπούς επιτρεπομένης κατά τον καθορισμόν τούτον της παρεκκλίσεως από πάσης σχετικής γενικής ή ειδικής διατάξεως ουσιαστικού ή διαδικαστικού περιεχομένου. Αύτη κοινοποιείται εις τα οικεία Ταμεία άτινα υποχρεούνται να καταθέσουν τα καθοριζόμενα ποσά εις την κατά το άρθρ. 12 του παρόντος εντολοδόχον   Τράπεζαν  και  εις  ειδικόν    (Αντί για τη σελ.409) Σελ. 409(α) Τεύχος 1305 Σελ. 89 λογαριασμόν υπέρ Στεγάσεως ησφαλισμένων μελών Οργανισμών Κοινωνικής Ασφαλίσεως». Το εντός « » τρίτον εδάφιον ετροποποιήθη ως άνω δια της παρ. 27 του άρθρου δευτέρου του Νόμ. 2063/52. Το εκάστοτε διατιθέμενον ποσόν δεν δύναται να είναι έλασσον του 30% των αποθεματικών κεφαλαίων των ως άνω οργανισμών, πλην αν δια της ως άνω αποφάσεως αναγνωρίζεται ότι παρακωλύεται η κανονική λειτουργία των οργανισμών τούτων εκ της διαθέσεως του ποσοστού τούτου, οπότε δύναται, να τίθεται μικρότερον ποσοστόν. «2.Δια Β.Δ/τος εκδοθησομένου προτάσει των Υπουργών Κοινωνικής Προνοίας και Εργασίας άπασαι αι καταθέσει των ασφαλιστικών τούτων Οργανισμών υπέρ του λογ/σμού στεγάσεως ησφαλισμένων δύνανται να μετατραπούν δια λόγους λογιστικούς εις ενιαίαν κατάθεσιν υπέρ του έχοντος το μεγαλύτερον ποσόν καταθέσεων ασφαλιστικού Οργανισμού. Δια του αυτού Β.Δ/τος θέλουσιν ορισθή τα της τηρήσεως των επί μέρους λογαριασμών των καταθέσεων ασφαλιστικών Οργανισμών τα της αποδόσεως εις αυτούς μετά την εκπλήρωσιν των σκοπών του συνιστωμένου λογαριασμού στεγάσεως και πάσα αναγκαία λεπτομέρεια προκύπτουσα εκ της δια των διατάξεων του παρόντος εις ειδικόν λογαριασμόν. 3.Πάσαι αι αναγκαίαι λεπτομέρειαι δια την εφαρμογήν του παρόντος άρθρου κανονίζονται δια κοινών αποφάσεων των Υπουργών Κοινωνικής Προνοίας και Εργασίας μετά σύμφωνον γνώμην του κατά το άρθρ. 16 Συμβουλίου «Λαϊκης Στέγης». Αι παρ. 2 και 3 προσετέθησαν δια της παρ. 28 του άρθρου δευτέρου του Νόμ. 2063/52. ΄Αρθρ.12.-20 (Περιελήφθησαν εις τα άρθρ. 11-18 του κατωτ. Β.Δ. 775/1964). Άρθρ.21.-1-8.(Αφεώρων το προσωπικόν προς άσκησιν της οικιστικής πολιτικής. Αι μη προσωρινής ισχύος, αντικατεστάθησαν δια του νέου οργανισμού του Υπ. Προνοίας, Β.Δ. 682/21960, ανωτ. σελ. 11). 9.Εκ των διατιθεμένων εξ οιασδήποτε πηγής δια την εφαρμογήν της οικιστικής πολιτικής πιστώσεων, ποσοστόν μέχρι 5% διατίθεται δια την πληρωμήν πάσης φύσεως εξόδων σχετικών με την εκτέλεσιν του ως άνω έργου, ήτοι ερευνών, τοπογραφήσεων, μελετών, καθώς και δια την πρόσληψιν προσωπικού καταλλήλου δια την επίβλεψιν των έργων, της διαθέσεως ενεργουμένης δι΄ αποφάσεων του επί της Κοινωνικής Προνοίας Υπουργού, εφαρμοζομένων κατά τα λοιπά των παρ. 1, 2, 3 και 4 του άρθρ. 6 του, Ν.Δ. 96/1946 και αντικαθισταμένου εν τω ανωτέρω άρθρω του Συμβουλίου Εκτελέσεως Προγράμματος Ανοικοδομήσεως δια του Συμβουλίου Οικισμού. Σελ .410(α) Τεύχος 1305 Σελ. 90 10.Δια Β./Δτος επιτρέπεται η κωδικοποίησις των υφισταμένων οργανικών διατάξεων της Γενικής Διευθύνσεως Οικισμού. Το άρθρ. 21 προσετέθη δια του άρθρ. 4ου του κατωτ. Νόμ. 2063/1952. 